14/11/2018 | Administración LocalMunicipal
A Pobra do Caramiñal
Poxa de vehículos abandonados (residuos)

ANUNCIO Poxa de vehículos abandonados (residuos) Pola resolución da Alcaldía de data 8 de novembro de 2018, resolveuse declarar abandonados os vehículos que se relacionan no anexo e incoa-lo expediente para proceder á poxa de todos eles. Os vehículos atópanse almacenados no depósito municipal, sito na rúa San Roque, Concello da Pobra do Caramiñal. En cumprimento do disposto no artigo 44 da Lei 39/2015, do 1 de outubro, doprocedemento administrativo común das administracións públicas, ponse en coñecemento dos titulares dos vehículos que se relacionan no anexo a apertura dos expedientes para a súa execución por causar risco na vía pública ou por non poder ser conservados na mencionada instalación sen sensible deterioración. Cantas persoas se consideren afectadas poderán formula-la oportuna reclamación dentro do prazo de oito (8) días, contados dende o seguinte ó da publicación do presente anuncio no Boletín Oficial da Provincia. Os vehículos irán destinados a material non utilizable. O sistema de adxudicación dos vehículos será o de poxa á plana; celebrarase no depósito municipal sito na rúa San Roque, Concello da Pobra do Caramiñal, ás dez (10.00) horas do décimo (10) día hábil, contados dende o seguinte ó da publicación do presente anuncio no Boletín Oficial da Provincia (se resultase ser sábado, realizarase o primeiro día hábil seguinte); e referirase ós vehículos que se relacionan a continuación sobre os que non se solicitou a súa devolución por persoas que acreditasen se-los seus lexítimos donos e non se procedeu ó pagamento das taxas orixinadas. A forma da poxa dos vehículos será nun único lote, e unicamente poderán licitar aquelas persoas que se atopen de alta no imposto de actividades económicas, e estean autorizadas pola Xunta de Galicia como xestoras de residuos de vehículos ó final da súa vida útil, o que deberán acreditar no acto da poxa. O prezo de saída polo total dos vehículos será de 200 euros. Deberá procederse a comunica-la baixa dos vehículos alleados na poxa á Xefatura Provincial de Tráfico (oficina local de Santiago de Compostela), así como a dalos de baixa no correspondente padrón do imposto municipal sobre vehículos de tracción mecánica. No caso de que os vehículos se atopen embargados, depositarase o importe da poxa a disposición dos acredores. Os vehículos enténdense cedidos no lugar da vía pública onde se atopen estacionados ou nas instalacións do depósito municipal, sito na rúa San Roque - A Pobra do Caramiñal (detrás do Concello), sendo tódolos gastos que ocasione o traslado de conta dos adxudicatarios. Os adxudicatarios dispoñerán dun prazo de 48 horas, seguintes á poxa, para satisfacer en efectivo o prezo do remate e para retira-los vehículos. Os que non sexan retirados no devandito prazo entenderase que o adxudicatario renuncia de xeito tácito a eles e non se procederá por parte da Administración á devolución do prezo do remate. ANEXO: VEHÍCULOS EN ESPERA DE POXA 1. AIXAM K A721, con placas de matrícula C9372BSB, propiedade de Benita Boo Davila, DNI XXXXXXXXX retirado da vía pública hai máis de 6 meses.2. KIMKO DINK 50 LC, con placas de matrícula C9011BFZ, propiedade de Miguel Ángel Mera Caride, DNI XXXXXXXXX, retirado da vía pública hai máis de 6 meses.3. BMW 330 D, con placas de matrícula 0678DBT, propiedade de Cesar Gregorio Aldazabal Chiches, co DNI XXXXXXXXX, retirado da vía pública hai máis de 6 meses.4. Fiat Punto, con placas de matrícula M5717YL, propiedade de Deogracias Mba Nfube, co NIE XXXXXXXXX, retirado da vía pública hai máis de 6 meses.5. Ford Escort 1.6, con placas de matrícula PO0750AT, propiedade de Marina Angelica Simpetru Abakhti, co DNI XXXXXXXXX, retirado da vía pública hai máis de 6 meses. A Pobra do Caramiñal, 8 de novembro de 2018. O alcalde JoséLuis Piñeiro García